Hvolsskóli er einn af okkar öflugu jarðvangsskólum í Kötlu Geopark . Skólar í samstarfi við jarðvanginn tileinka sér og vinna með einkenni , sögu og jarðfræði nærumhverfisins til að efla umhverfisvitund og umhverfislæsi nemenda undir merkjum Geo-skóla Kötlu UNESCO Global Geopark . Markmiðið er að nýta stefnu jarðvangsins og sveitarfélaganna þriggja sem að honum standa ; Mýrdalshrepp , Rangárþing eystra og Skaftárhrepp , samkvæmt alþjóðlegri vottun hans sem UNESCO jarðvangs . Fræðslustefna verði mótuð þar sem grunnskólar halda áfram framúrskarandi vinnu á þessu sviði þar sem kennarar , nemendur og jarðvangurinn vinna saman að því að bæta í fjölbreytileika námsins og veita aukna áherslu á nærumhverfið . Markmið gagnvart nemendum er að þeir öðlist aukinn skilning á : jarðfræði svæðisins og læsi á umhverfið samhengi jarðsögu , lífríkis og landslags innan jarðvangsins tengslum náttúrunnar og búsetusögu sögulegum menningararfi jarðvangsins kröftum náttúrunnar út frá eðli svæðisins og náttúruvá sem íbúar búa við á svæðinu hvernig íbúar lifa af landinu svo sem með matvælaframleiðslu , handverki og ferðaþjónustu , og skilji hugtakið sjálfbæra notkun stöðu sinni gagnvart umhverfinu og vistkerfinu náttúruvernd og hlutverk sitt og ábyrgð gagnvart umhverfinu , framtíð svæðisins og heilbrigði náttúrunnar . Í tilefni alþjóðlegs dags fjalla , þann 11. desember , tóku nemendur í Hvolsskóla saman upplýsingar um valið fjall innan svæðisins . Byrjuðu þau á að nýta sér nýja síðu jarðvangsins sem varð til í samstarfi við Náttúruminjasafnið á Krít og Psiloritis UNESCO Global Geopark . Þar skoðuðu þau sig um jarðvanginn og völdu sér svæði til að vinna með . Völdu þau sér svo fjall til að fjalla um , og má afraksturinn sjá hér að neðan :